
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Διατήρηση του Ειδικού Λογαριασμού αριθ. 26281/6, 
που τηρείται στην Τράπεζα της Ελλάδος με την 
ονομασία «Εύρυθμη λειτουργία Υπηρεσιών αρμο¬ 
διότητας Υπουργείου Δικαιοσύνης» - αναπροσαρ¬ 
μογή και ανακατανομή των χορηγούμενων χρημα¬ 
τικών ποσών στους δικαιούχους του λογαριασμού 
αυτού και άλλες διατάξεις. 1 

Συμπλήρωση της 2647 ΥΠΕΘΟ 538866/ΕΙΔ. 135 
ΕΟΤ/ 19.11.86 Απόφασης Υφυπουργού Εθνικής 
Οικονομίας «Μέτρα για την ελεγχόμενη τουριστι¬ 
κής ανάπτυξη και την αναβάθμιση της τουριστι¬ 
κής προσφοράς περιοχών της χώρας - Καθορι¬ 
σμός περιοχών ελέγχου τουριστικής ανάπτυ¬ 
ξης», όπως αυτή τροποποιήθηκε και 
συμπληρώθηκε με τις Αποφάσεις του Υπουργού 
Τουρισμού 520971 /20.12.1994, 2566/27.12.1995 
και την απόφαση του Υπουργού Ανάπτυξης 


Τ/4504/ 11.12.1997 . 2 

Συμπλήρωση του άρθρου 319 της 14/89 Α.Δ. περί προ- 
συσκευασιών αναψυκτικών ποτών και χυμών. 3 

Αναγνώριση Νοσοκομειακών Μονάδων ως κατάλλη¬ 
λων για εξειδίκευση των γιατρών στην Ενταντική 
Θεραπεία. 4 

Αναγνώριση Νοσοκομειακών Μονάδων ως κατάλλη¬ 
λων για εξειδίκευση των γιατρών στην Ενταντική 
Θεραπεία. 5 

Αναγνώριση Νοσοκομειακών Μονάδων ως κατάλλη¬ 
λων για εξειδίκευση των γιατρών στην Ενταντική 
Θεραπεία. 6 

Συμπλήρωση της 6469/24.4.2000 απόφασης Γεν. 

Γραμματέως Περιφέρειας Ιονιων Νησιών. η 


ΑΠΟΦΑΣΕΙ Σ 

Αριθ. 2/35400/0022 (1) 

Διατήρηση του Ειδικού Λογαριασμού αριθ. 26281/6, που 
τηρείται στην Τράπεζα της Ελλάδος με την ονομασία 
«Εύρυθμη λειτουργία Υπηρεσιών αρμοδιότητας 
Υπουργείου Δικαιοσύνης» - αναπροσαρμογή και ανα¬ 
κατανομή των χορηγουμένων χρηματικών ποσών 
στους δικαιούχους του λογαριασμού αυτού και άλλες 
διατάξεις. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α. Του άρθρου 27 του Ν. 2081/92 (ΦΕΚ 154/92 τ. Α') με 
το οποίο προστέθηκε νέο άρθρο 29Α στο Ν. 1558/85 (ΦΕΚ 
137/85 τ.Α'). 

β. Τωνπαρ. 4 και 5 του άρθρου 24 του Ν. 2145/93 (ΦΕΚ 
88/93 τ.Α'). 

γ. Της παρ. 19 περ. 3 του άρθρου 16 και της παρ. 2 του 
άρθρου 20του Ν. 2298/1995 (ΦΕΚ 62/95τ. Α'). 

δ. Των παρ. 1, 2 και 3 του άρθρου 12 και της παρ. 20α 
του άρθρου 23του Ν. 2331/1995 (ΦΕΚ 173/95τ. Α'), όπως 
αντικαταστάθηκε με την παρ. 7 του άρθρου 22 του Ν. 
2521/97. 

ε. Της παρ. 18 του άρθρου 5 του Ν. 2408/1996 (ΦΕΚ 
104/96 τ.Α'). 

στ. Των παρ. 6 και 7 του άρθρου 13 του Ν. 2470/1997 
(ΦΕΚ 40/97 τ. Α') «Αναμόρφωση μισθολογίου Προσωπι¬ 
κού Δημόσιας Διοίκησης». 

ζ. Της παρ. 4του άρθρου 8του Ν. 2771/99 (ΦΕΚ 280/99 
τ. Α') «Περί Ειδικών Λογαριασμών και άλλες διατάξεις». 

η. Το άρθρο 40 του Ν. 849/1978, όπως συμπληρώθηκε 
με το άρθρο 8του Ν. 2129/1993 . 

2. Την απόφασή μας αριθ. 2089160/12620/0022/ 
19.12.1997 (ΦΕΚ35/23-1-1998τ. Β') «Ρύθμιση υπολοίπων 
επιδομάτων προσωπικού Υπουργείου Δικαιοσύνης, σύμ¬ 
φωνα με την παρ. 7 του άρθρου 13 του Ν. 2470/1997» 
όπως αυτή ισχύει μετά την τροποποίησή της με τις απο¬ 
φάσεις μας αριθ. 2/8309/0022/3.2.1999, 2/16063/0022/ 
4.3.1999 και 2/87674/0022/1.12.1999. 

3. Την αριθ. 1039386/441/Α 0006/21.4.2000 απόφαση 
του Πρωθυπουργού και του Υπουργού Οικονομικών περί 
ανάθεσης αρμοδιοτήτων στους Υφυπουργούς Οικονομι¬ 
κών. 

4. Την ανάγκη εύρυθμης λειτουργίας των υπηρεσιών 
αρμοδιότητας Υπουργείου Δικαιοσύνης. 

5. Το γεγονός ότι η απόφαση αυτή προκαλεί, για το έτος 
2001 , επιπλέον δαπάνη στον ανωτέρω ειδικό λογαριασμό 
περίπου 2,4 δις. δρχ., η οποία δεν βαρύνει τον Κρατικό 
Προϋπολογισμό, αποφασίζουμε: 

1. Τη διατήρηση του ειδικού λογαριασμού με αριθμό 
26281/6 που τηρείται στην Τράπεζα της Ελλάδος, με την 
ονομασία «εύρυθμη λειτουργία υπηρεσιών αρμοδιότη- 
τος Υπουργείου Δικαιοσύνης», σύμφωνα με την κοινή 
υπουργική απόφαση αριθ. 2089160/12620/0022/19.12.97 
των Υπουργών Οικονομικών και Δικαιοσύνης. 

2. Δικαιούχοι του λογαριασμού αυτού είναι οι εξής: 

α. Οι μόνιμοι υπάλληλοι ή οι απασχολούμενοι με οποια¬ 
δήποτε άλλη σχέση δημοσίου ή ιδιωτικού δικαίου στις κε¬ 
ντρικές υπηρεσιακές μονάδες του Υπουργείου Δικαιοσύ¬ 
νης ή στις Ιατροδικαστικές Υπηρεσίες της χώρας αρμο¬ 
διότητας του Υπουργείου Δικαιοσύνης. 

β. Οι δικαστικοί υπάλληλοι μόνιμοι και εκ μεταφοράς 
των Γραμματειών των Πολιτικών-Ποινικών Δικαστηρίων 
και Εισαγγελιών, του Σ.τ.Ε., των Διοικητικών Δικαστηρίων 
και της Γενικής Επιτροπείας των Τακτικών Διοικητικών Δι¬ 
καστηρίων, το μόνιμο και με σχέση εργασίας αορίστου 
χρόνου προσωπικό που ασχολείται με τη φύλαξη και κα¬ 
θαριότητα των Δικαστικών Καταστημάτων της Χώρας, οι 
τηλεφωνητές των Δικαστικών Υπηρεσιών, οι μόνιμοι 
υπάλληλοιτου ΤΑΧΔΙΚ, οι Επιμελητές Ανηλίκων των Δικα¬ 
στηρίων Ανηλίκων, οι μόνιμοι και με σχέση εργασίας ιδιω¬ 
τικού δικαίου αορίστου χρόνου υπάλληλοι των Εμμίσθων 
Υποθηκοφυλακείων και Κτηματολογικών Γ ραφείων της 
Χώρας και οι υπάλληλοι των Ινστιτούτων που εποπτεύο¬ 
νται από το Υπουργείο Δικαιοσύνης. 

γ. Οι μόνιμοι και με σχέση εργασίας ιδιωτικού δικαίου 
αορίστου χρόνου υπάλληλοι των Καταστημάτων Κράτη¬ 
σης, των Ιδρυμάτων Αγωγής Ανηλίκων, των Στεγών Ανη¬ 
λίκων και των Εταιρειών Προστασίας Ανηλίκων. 

δ. Οι υπάλληλοι των ανωτέρω υπηρεσιών που έχουν 
αποσπασθεί σε άλλη υπηρεσία αρμοδιότητας Υπουργεί¬ 
ου Δικαιοσύνης, καθώς και οι δικαστικοί υπάλληλοι που 
αποσπώνται στην Εθνική Σχολή Δικαστών. 

ε. Οι υπάλληλοι των ανωτέρω υπηρεσιών, που αποσπώ- 
νται ή διατίθενται στις υπηρεσιακές μονάδες της παρα¬ 
γράφου α της παρούσας, στα γραφεία των Υπουργών, 
Υφυπουργών και Βουλευτών, καθώς και των Ελλήνων 
Βουλευτών του Ευρωπαϊκού Κοινοβουλίου, στο Ταμείο 
Επικουρικής Ασφάλισης Δημοσίων Υπαλλήλων και το 
ΑΣΕΠ. 

στ. Οι υπάλληλοι άλλων υπηρεσιών που αποσπώνται ή 
διατίθενται στις υπηρεσιακές μονάδες της παραγράφου 
2 ατης παρούσας. 

ζ. Οι υπάλληλοι των Αμίσθων Υποθηκοφυλακείων της 
Χώρας με σχέση εργασίας ιδιωτικού δικαίου αορίστου 
χρόνου. 

Στους δικαιούχους των περιπτώσεων δ και στ κατανέ- 
μεται ποσό ίσο με το ποσό που λαμβάνουν οι δικαιούχοι 
της οργανικής τους θέσης της υπηρεσίας στην οποία 
αποσπώνται ή διατίθενται. Στους δικαιούχους της περί¬ 


πτωσης ε κατανέμεται ποσό ίσο με το ποσό που λαμβά¬ 
νουν οι δικαιούχοι της οργανικής τους θέσης της υπηρε¬ 
σίας από την οποία αποσπώνται ή διατίθενται. 

3. Την ειδική αυτή αποζημίωση δεν δικαιούνται οι υπάλ¬ 
ληλοι των υπηρεσιών αρμοδιότητας του Υπουργείου Δι¬ 
καιοσύνης, που είναι αποσπασμένοι σε άλλες υπηρεσίες 
ή φορείς του Δημοσίου Τομέα, με εξαίρεση τους δικαιού¬ 
χους της περίπτωσης ε. Ομοίως, την ως άνω ειδική απο¬ 
ζημίωση δεν λαμβάνουν όσοι τελούν σε άδεια άνευ απο¬ 
δοχών ή προσωρινή παύση ή σε αργία. Δεν γίνεται καμία 
περικοπή κατά την κανονική άδεια, την άδεια κύησης και 
λοχείας, την αιμοδοτική, την εκλογική, τη συνδικαλιστική, 
τη γονική των τεσσάρων (4) ημερών, την άδεια των χειρι¬ 
στών Η/Υ (οθόνης) και την αναρρωτική άδεια, που χορη¬ 
γείται απ' όλα τα Δημόσια Νοσοκομεία, τα Κέντρα Υγείας 
του Δημοσίου, τις Πανεπιστημιακές Κλινικές καθώς και τα 
Νοσοκομεία του ΙΚΑ, καθώς και από ιδιωτικές κλινικές, 
εφόσον έχει προηγηθεί νοσηλεία σε αυτές και αποδει- 
κνύεται από σχετικά στοιχεία (εισαγωγή, εξιτήριο κ.λπ.). 

4. Προϋπόθεση καταβολής της ειδικής αυτής αποζη¬ 
μίωσης κατά μήνα για τους νεοδιοριζόμενους υπαλλή¬ 
λους καθώς και για τους αποχωρούντες λόγω συνταξιο- 
δότησης είναι να έχουν συνεχή υπηρεσία τουλάχιστον δε¬ 
καπέντε (15) ημερολογιακών ημερών στο αντίστοιχο 
χρονικό διάστημα. 

5. Η Διεύθυνση Οικονομικού της Κεντρικής Υπηρεσίας 
του Υπουργείου Δικαιοσύνης θα ασκεί τη διαχείριση του 
Ειδικού Λογαριασμού, με τις ακόλουθες αρμοδιότητες: 

α.τη διενέργεια πλειοδοτικού διαγωνισμού για την ανά¬ 
δειξη Τράπεζας. 

β. την απόδοση ποσοστού 0,5% στο ΤΑΧΔΙΚ από το πο¬ 
σό του παγίου (ειδικού γραφικού) δικαιώματος της παρ. 
18περ. β'του Ν. 2408/96. 

γ. την απόδοση συνολικά ποσοστού 0,5% στην ΟΔΥΕ, 
την ΟΣΥΕ, το Σύλλογο Υπαλλήλων Κεντρικής Υπηρεσίας 
του Υπουργείου Δικαιοσύνης, τον Σύλλογο Υπαλλήλων 
ΤΑΧΔΙΚ, τον Σύνδεσμο Επιμελητών Ανηλίκων, την Πανελ¬ 
λήνια Ένωση μονίμων υπαλλήλων κατηγορίας ΥΕ Υπουρ¬ 
γείου Δικαιοσύνης «Η ΑΛΛΗΛΕΓΓΥΗ» και τον Σύλλογο 
Συμβασιούχων Υπουργείου Δικαιοσύνης με σχέση εργα¬ 
σίας ιδιωτικού δικαίου, με σκοπό τη διάθεσή του για επι¬ 
μορφωτικούς, πολιτιστικούς ή άλλους σκοπούς που εξυ¬ 
πηρετούν άμεσα ή έμμεσα τη λειτουργία των υπηρεσιών 
αρμοδιότητας του Υπουργείου Δικαιοσύνης. Το άνω πο¬ 
σοστό κατανέμεται στις παραπάνω συνδικαλιστικές οργα¬ 
νώσεις κατά την αναλογία του αριθμού των μελώντους και 
αποδίδεται στους οριζόμενους από αυτές υπολόγους. 

γ. την εν γένει παρακολούθηση του ειδικού λογαρια¬ 
σμού από τον οποίο θα καταβάλλονται τα αναλογούντα 
ποσά στους δικαιούχους ανά δίμηνο μέσω της Τράπεζας 
της Ελλάδος, ή άλλης τράπεζας που θα αναδειχθεί από 
τον πλειοδοτικό διαγωνισμό που θα διενεργηθεί. 

δ. την επιστροφή τυχόν αχρεωστήτως καταβληθέντων 
ποσών στα Υποθηκοφυλακεία. 

ε. την έκδοση ενταλμάτων, επιταγών και καταστάσεων 
πληρωμών. 

στ. τη σύνταξη ετήσιου προϋπολογισμού. 

ζ. τη σύνταξη ετήσιας απολογιστικής κατάστασης και 
την υποβολή της στο Ελεγκτικό Συνέδριο. 

η. την παρακράτηση και απόδοση των σχετικών κρατή¬ 
σεων, που προβλέπονται από τις κείμενες διατάξεις. 

θ. την παρακολούθηση της τήρησης της ακολουθούμε¬ 
νης διαδικασίας και την επίλυση των πόσης φύσεως προ¬ 
βλημάτων που ανακύπτουν από αυτή. 

ι. την καταβολή στο Γενικό Λογιστήριο του Κράτους ανά 
δίμηνο του κινήτρου απόδοσης του άρθρου 13 του Ν. 
2470/97 για το σύνολο των δικαιούχων της παραγράφου 
3 της παρούσας. 

ια. την κατανομή και την καταβολή κάθε δίμηνο στους 
δικαιούχους του ποσού που θα συγκεντρώνεται, βάσει 
των ισχυουσών διατάξεων, στον ανωτέρω λογαριασμό, 
ιβ. τη σύνταξη ετησίων βεβαιώσεων αποδοχών. 

6 . Με απόφαση του Υπουργού Δικαιοσύνης συγκροτεί¬ 
ται πενταμελής Ελεγκτική Επιτροπή με ετήσια θητεία, 
που απαρτίζεται από τον Γενικό Διευθυντή Διοικητικής 
Υποστήριξης του Υπουργείου Δικαιοσύνης, ως Πρόεδρο 
και τον Προϊστάμενο της Διεύθυνσης Διοίκησης και Ανά¬ 
πτυξης Ανθρωπίνου Δυναμικού του Υπουργείου Δικαιο¬ 
σύνης, καθώς επίσης και μετά από γνώμη των οικείων 
συνδικαλιστικών οργανώσεων από έναν υπάλληλο της 
Γραμματείας των Πολιτικών - Ποινικών Δικαστηρίων και 
Εισαγγελιών αυτών ή των Τακτικών Διοικητικών Δικαστη¬ 
ρίων, των Καταστημάτων Κράτησης και των Υποθηκοφυ¬ 
λακείων ή Κτηματολογικών Γραφείων, ως μέλη, με τους 
αναπληρωτές τους. Χρέη Γραμματέα της Επιτροπής θα 
εκτελεί υπάλληλος της Κεντρικής Υπηρεσίας του Υπουρ¬ 
γείου Δικαιοσύνης, ο οποίος θα ορίζεται με απόφαση του 
Προϊσταμένου της Διεύθυνσης Οικονομικού του Υπουρ¬ 
γείου Δικαιοσύνης. 

Η Ελεγκτική Επιτροπή λαμβάνει από τη Δ/νση Οικονομι¬ 
κού που διαχειρίζεται τον Λογαριασμό κάθε πρόσφορο 
στοιχείο και υποβάλλει ετησίως έκθεση στον Υπουργό Δι¬ 
καιοσύνης επί της ασκούμενης διαχείρισης του Λογαρια¬ 
σμού, διατυπώνοντας τυχόν προτάσεις για την αποδοτι¬ 
κότερη χρήση του. Επίσης, υποβάλει ετησίως τεχνικοοι- 
κονομική μελέτη εκτίμησης της λειτουργίας του ανωτέρω 
λογαριασμού σε σχέση μεταεκάστοτε έσοδά του και τον 
αριθμό των δικαιούχων του. 

6 . Ταχρηματικά ποσά που αναφέρονται στην παράγρα¬ 
φο 9 της απόφασής μας αριθ. 2089160/12620/0022/19- 
12-1997 (ΦΕΚ35/97τ. Β'), όπως αυτή ισχύει μετάτηντρο- 
ποποίησή της με τις αποφάσεις μας, αριθ. 2/8309/0022/ 

3.2.1999, 2/16063/0022/4.3.1999 και 2/87674/0022/ 

1.12.1999, και χορηγούνται ανά δίμηνο στους δικαιού¬ 
χους του ανωτέρω λογαριασμού, ύστερα από την αφαί¬ 
ρεση του κινήτρου απόδοσης, σύμφωνα με τη διαβάθμι- 
ση των κατηγοριών του άρθρου 13 του Ν. 2470/97, ανα¬ 
προσαρμόζονται μηνιαίως από 1.5.2001 ως εξής: 

Δικαιούχοι παρ. α 

ΠΕ Κατηγορία 201.000 - 71.000 = 130.000 
ΤΕ Κατηγορία 189.000 - 61.000 = 128.000 
ΔΕ Κατηγορία 177.000-51.000 = 126.000 
ΥΕ Κατηγορία 168.000-44.000 = 124.000 
Δικαιούχοι παρ. β και γ 
ΠΕ Κατηγορία 157.000 - 71.000 = 86.000 
ΤΕ Κατηγορία 145.000-61.000 = 84.000 
ΠΕο Κατηγορία 140.000 - 56.000 = 84.000 
ΔΕ Κατηγορία 133.000 - 51.000 = 82.000 
ΥΕ Κατηγορία 124.000 - 44.000 = 80.000 
Δικαιούχοι παρ. ζ 

Πτυχιούχοι 50.000 

Απόφοιτοι Λυκείου 45.000 


Τα ανωτέρω ποσά δύνανται να αυξομειώνονται ανά εξά¬ 
μηνο με όμοια απόφαση και ανάλογα με την οικονομική 
δυνατότητα του λογαριασμού. 

7. Τα προς διανομή υπόλοιπα υπέρ των δικαιούχων υπό- 
κεινται στις κρατήσεις που υπόκειται και το κίνητρο από¬ 
δοσης. 

8 . Η απόφασή μας αριθ. 2089160/12620/0022/ 
19.12.1997 (ΦΕΚ35/97τ. Β'), όπως τροποποιήθηκε με τις 
αριθ. 2/8309/0022/3.2.1999, 2/16063/0022/4.3.1999 και 
2/87674/0022/1.12.1999 αποφάσεις μας, διατηρείται σε 
ισχύ μόνο ως προς τα θέματα που δεν ρυθμίζονται ειδικά 
ή διαφορετικά με την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2001 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΓΕΩΡΓΙΟΣ ΔΡΥΣ ΜΙΧ. Π. ΣΤΑΘΟΠΟΥΛΟΣ 

-♦- 

Αριθ. Τ/4628 (2) 

Συμπλήρωση της 2647 ΥΠΕΘΟ 538866/ΕΙΔ. 135 ΕΟΤ/ 
19.11.86 Απόφασης Υφυπουργού Εθνικής Οικονομίας 
«Μέτρα για την ελεγχόμενη τουριστικής ανάπτυξη και 
την αναβάθμιση της τουριστικής προσφοράς περιοχών 
της χώρας - Καθορισμός περιοχών ελέγχου τουριστι¬ 
κής ανάπτυξης», όπως αυτή τροποποιήθηκε και συ¬ 
μπληρώθηκε με τις Αποφάσεις του Υπουργού Τουρι¬ 
σμού 520971/20.12.1994,2566/27.12.1995 καιτην από¬ 
φαση του Υπουργού Ανάπτυξης Τ/4504/11.12.1997. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) Τις διατάξεις του άρθρου 2 του Α.Ν. 1565/50, όπως 
κυρώθηκε μετοΝ. 1624/51. 
β) Τις διατάξεις του άρθρου 2 του Ν.Δ. 201/74 
γ) Τις διατάξεις του άρθρου 7του Α.Ν. 431/37 «περί δια¬ 
τάξεων αφορωσών εις τον έλεγχον ξενοδοχείων». 

δ) Τις διατάξειςτου Ν. 2160/93 «περί ρυθμίσεων για τον 
τουρισμό και άλλων διατάξεων» (τ. Α 118). 

ε) Τις διατάξειςτου άρθρου 5του Π.Δ. 459/93 (τ. Α 193) 
«Ανασύσταση του Υπουργείου Τουρισμού και καθορι¬ 
σμός των αρμοδιοτήτων του». 

στ) Τις διατάξειςτου άρθρου 2του Π.Δ. 27/96 (τ. Α 19) 
«περί συγχωνεύσεως των Υπουργείων Τουρισμού - Βιο¬ 
μηχανίας - Ενέργειας και Τεχνολογίας και Εμπορίου στο 
Υπουργείο Ανάπτυξης, σε συνδυασμό με το Π.Δ. 365/97 
(τ. Α241) «Διατήρηση Εποπτείας Ν.Π.Δ.Δ. από το Υπουρ¬ 
γείο Ανάπτυξης». 

ζ) Τις διατάξεις της 2647 ΥΠΕΘΟ 538866/ΕΙΔ. 135 ΕΟΤ/ 
19.11.86 Απόφασης Υφυπουργού Εθνικής Οικονομίας 
«Μέτρα για την ελεγχόμενη τουριστική ανάπτυξη και την 
αναβάθμιση της τουριστικής προσφοράς περιοχών της 
χώρας - Καθορισμός περιοχών ελέγχου τουριστικής ανά¬ 
πτυξης» (τ. Β 797). 

η) Τις αποφάσεις 520971/20.12.1994 (τ. Β 977) και 
2566/27.12.1995 (τ. Β 1094) του Υπουργού Τουρισμού και 
Τ/4504/11.12.1997 (τ. Β 1130), Τ/4805/22.11.2000 (τ. Β 
1511) και Τ/3746/18.06.2001 του Υπουργού Ανάπτυξης. 

θ) Την ανάγκη τακτικής παρακολούθησης των μεγεθών 
κλπ παραγόντων, σύμφωνα με τους οποίους καθορίστη¬ 
καν οι περιοχές ελέγχου τουριστικής ανάπτυξης της ανω¬ 
τέρω υπό στοιχ. ζ απόφασης, ώστε ο ΕΟΤ να είναι σε θέ¬ 
ση να εισηγείται στον Υπουργό Ανάπτυξης τυχόν επιβε¬ 
βλημένες τροποποιήσεις του καθεστώτος της ίδιας 
απόφασης. 

ι) Το γεγονός ότι με την παρούσα δεν προκαλείται δη¬ 
μοσιονομική επιβάρυνση, αποφασίζουμε: 

1. Συμπληρώνουμε την με αριθ. 2647/ΥΠΕΘΟ 538866/ 
ΕΙΔ. 135/ΕΟΤ Υπουργική Απόφαση προσθέτοντας παρα¬ 
γράφους 11,12,13 ως εξής: 

«11. Ο Ελληνικός Οργανισμός Τουρισμού (ΕΟΤ) οφεί¬ 
λει, στα πλαίσια των κατά νό μον αρ μοδ ιοτήτων του, να κα¬ 
ταρτίζει και να υποβάλλει κατ' έτος, και όχι αργότερα από 
την 31η Δεκεμβρίου, έκθεση, στην οποία να καταγράφο¬ 
νται τα ποσοτικά και ποιοτικά μεγέθη και στοιχεία των πα¬ 
ραμέτρων, επί των οποίων βασίστηκε η έκδοση της Από¬ 
φασης του Υφυπουργού Εθνικής Οικονομίας 2647 ΥΠΕ- 
ΘΟ 538866/ΕΙΔ. 135 ΕΟΤ/19.11.86 «Μέτρα για την 
ελεγχόμενη τουριστικής ανάπτυξη και την αναβάθμιση 
της τουριστικής προσφοράς περιοχώντης χώρας - Καθο¬ 
ρισμός περιοχών ελέγχου τουριστικής ανάπτυξης» (τ.Β 
797) και οι τυχόν από έτος σε έτος μεταβολές των στοι¬ 
χείων αυτών. 

12. Πιο συγκεκριμένα, η έκθεση αυτή θα περιλαμβάνει 
καθορισμό κριτηρίων φέρουσας ικανότητας των περιο¬ 
χών, που έχουν χαρακτηρισθεί ως «περιοχές ελέγχου 
τουριστικής ανάπτυξης» καιτων «κορεσμένωντμημάτων» 
τους, και εκτίμηση της φέρουσας ικανότητας σύμφωνα 
με τα κριτήρια αυτά, επί τη βάσει των διαθεσίμων προ¬ 
σφάτων ποσοτικών και ποιοτικών δεδομένων, καθώς και 
καταγραφή των εξελίξεων, όσον αφορά στα μεγέθη και τη 
διάρθρωση της τουριστικής ζήτησης και της προσφοράς 
των εν λόγω περιοχών. 

13. Σκοπός της εργασίας αυτής είναι να αναδεικνύονται 
οι ενδεδειγμένες κάθε φορά μεταβολές στο καθεστώς 
των περιοχών αυτών, ώστε να εξασφαλίζονται συνθήκες 
ελεύθερου ανταγωνισμού, στο βαθμό, που αυτές δεν 
προσκρούουν σε περιορισμούς, επιβεβλημένους (ή και 
θεσμοθετημένους) με βάση χωροταξικά και περιβαλλο¬ 
ντικά κριτήρια». 

2. Κατά λοιπά ισχύει ως έχει η ως άνω συμπληρούμενη 
απόφαση. 

Αθήνα, 2 Αυγούστου 2001 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. Ζ3-679 (3) 

Συμπλήρωση του άρθρου 319 της 14/89 Α.Δ. περίπρο- 
συσκευασιών αναψυκτικών ποτών και χυμών. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας-Ενέργειας -Τεχνολογίας και Εμπορί¬ 
ου, στο Υπουργείο Ανάπτυξης». 


3. Το ΠΔ 197/97 «Σύσταση Γεν. Γραμματείας Κατανα¬ 
λωτή και καθορισμός αρμοδιοτήτων της». 

4. Το ΝΔ 136/96 «Περί Αγορανομικού Κώδικα» όπως 
τροποποιήθηκε και συμπληρώθηκε μεταγενέστερα. 

5. Την 14/89 «Κωδικοποίηση Αγορανομικών Διατάξεων 
εκδοθεισών μέχρι 16.2.89» όπως τροποποιήθηκε και ισχύ¬ 
ει. 

6 . Την απόφαση 303/5.5.2000 του Πρωθυπουργού και 
Υπ. Ανάπτυξης «Ανάθεση αρμοδιοτήτων στους Υφυπουρ¬ 
γούς Ανάπτυξης Μαρία Ελένη-Αποστολάκη και Αλέξαν¬ 
δρο Καλαφάτη». 

7. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

ΑΡΘΡΟ 1 

Στο άρθρο 319 της 14/89 ΑΔ επέρχονται οι ακόλουθες 
συμπληρώσεις: 

1. Στο σημείο β) της παραγράφου 3, μετά την ποσότητα 
«0,125» προστίθεται η ποσότητα «0,150». 

2. Στον πίνακα της παραγράφου 4, μετά την ποσότητα 
«0,125» προστίθεται η ποσότητα «0,150» με αντίστοιχη 
ανοχή «6,8». 

ΑΡΘΡΟ 2 

Η παρούσα αγορανομική διάταξη, που ισχύει από την 
επομένη της ανακοινώσεωςτης μετονημερήσιοτύπο, να 
δημοσιευθεί στην Εφημερίδα της Κυβερνήσεως. 

Αθήνα, 2 Αυγούστου 2001 

Η ΥΦΥΠΟΥΡΓΟΣ 

ΜΑΡΙΑ - ΕΛΕΝΗ ΑΠΟΣΤΟΛΑΚΗ 
-♦- 

Αριθ. Υ7/4298 (4) 

Αναγνώριση Νοσοκομειακών Μονάδων ως κατάλληλων 
για εξειδίκευση των γιατρών στην Ενταντική Θερα¬ 
πεία. 

Ο ΥΦΥΠΟΥΡΓΟΣ ΥΓΕΙΑΣ 

1. Τις διατάξεις του άρθρου 6 του Π.Δ. 3366/55/ 

2. Τις διατάξειςτου άρθρου 84του Ν. 2071/92. 

3. Την αριθ. 5 απόφαση της 168ης Ολομ./ 28.6.2001 
ΚΕΣΥ. 

4. Την με αριθ. 2850/18.4.2000 Κοινή Απόφαση του 
Πρωθυπουργού και του Υπουργού Υγείας και Πρόνοιας 
«Ανάθεση αρμοδιοτήτων στους Υφυπουργούς Υγείας και 
Ποόγοιας Χριστίνα Σπυράκη και Δημήτριο Θάνο, αποφα¬ 
σίζουμε: 

I. Κυρώνουμε την με αριθ. Απόφαση 5της 168ης Ολομ./ 
28.6.2001 του ΚΕΣΥ, με την οποία αναγνωρίζεται η Μονά¬ 
δα Εντατικής Θεραπείας του Περιφερειακού Γενικού Νο¬ 
σοκομείου Λάρισας «ΚΟΥΤΛΙΜΠΑΝΕΙΟ & ΤΡΙΑΝΤΑΦΥΛ- 
ΛΕΙΟ» ως κατάλληλη, για εξειδίκευση των γιατρών στην 
Εντατική Θεραπεία για δύο (2) χρόνια. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

III. Η Απόφαση αυτή να δημοσιευτεί στην Εφημερίδα 
της Κυβερνήσεως. 

Αθήνα, 30 Ιουλίου 2001 

Ο ΥΦΥΠΟΥΡΓΟΣ 

Δ. ΘΑΝΟΣ 
-♦- 

Αριθ. Υ7/3071 (5) 

Αναγνώριση Νοσοκομειακών Μονάδων ως κατάλληλων 
για εξειδίκευση των γιατρών στην Ενταντική Θερα¬ 
πεία. 

Ο ΥΦΥΠΟΥΡΓΟΣ ΥΓΕΙΑΣ 

1. Τις διατάξειςτου άρθρου 6του Π.Δ. 3366/55. 

2. Τις διατάξειςτου αρθ. 3του Ν. 1278/82/ 

3. Τις διατάξειςτου άρθρου 84του Ν. 2071/92. 

4. Την αριθ. 10 απόφαση της 166ης Ολομ./5.4.2001 του 
ΚΕΣΥ. 

5. Την με αριθ. 2850/18.4.2000 Κοινή Απόφαση του 
Πρωθυπουργού και του Υπουργού Υγείας και Πρόνοιας 
«Ανάθεση αρμοδιοτήτων στους Υφυπουργούς Υγείας και 
Πρόνοιας Χριστίνα Σπυράκη και Δημήτριο Θάνο», απο¬ 
φασίζουμε: 

I. Κυρώνουμε την με αριθ. αποφ. 10 της 166ης Ολομ./ 
5.4.2001 του ΚΕΣΥ, με την οποία αναγνωρίζεται η Μονά¬ 
δα Εντατικής Θεραπείας του Γενικού Νομαρχιακού Νο¬ 
σοκομείου Ρεθύμνης ως κατάλληλη, για εξειδίκευση των 
γιατρών στην Εντατική Θεραπεία για δύο (2) χρόνια. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογισμού. 

III. Η Απόφαση αυτή να δημοσιευτεί στην Εφημερίδα 
της Κυβερνήσεως. 

Αθήνα, 30 Ιουλίου 2001 

Ο ΥΦΥΠΟΥΡΓΟΣ 

Δ. ΘΑΝΟΣ 
-♦- 

Αριθ. Υ7/3070 (6) 

Αναγνώριση Νοσοκομειακών Μονάδων ως κατάλληλων 
για εξειδίκευση των γιατρών στην Ενταντική Θερα¬ 
πεία. 

ΟΥΦΥΠΟΥΡΓΟΣ ΥΓΕΙΑΣ 

1. Τις διατάξειςτου άρθρου 6του Π.Δ. 3366/55. 

2. Τις διατάξειςτου άρθρου 3του Ν. 1278/82. 

3. Τις διατάξειςτου άρθρου 84του Ν. 2071/92. 

4. Την αριθ. 11 απόφαση της 166ης Ολομ./5.4.2001 και 
ΚΕΣΥ. 

5. Την με αριθ. 2850/18.4.2000 Κοινή Απόφαση του 
Πρωθυπουργού και του Υπουργού Υγείας και Πρόνοιας 
«Ανάθεση αρμοδιοτήτων στους Υφυπουργούς Υγείας και 
Πρόνοιας Χριστίνα Σπυράκη και Δημήτριο Θάνο», απο¬ 
φασίζουμε: 

I. Κυρώνουμε την με αριθ. αποφ. 11 της 166ης Ολομ./ 


5.4.2001 του ΚΕΣΥ, με την οποία αναγνωρίζεται η Μονά¬ 
δα Εντατικής Θεραπείας του Νομαρχιακού Γενικού Νο¬ 
σοκομείου Χανίων «Ο ΑΓΙΟΣ ΓΕΩΡΓΙΟΣ» ως κατάλληλη, 
για εξειδίκευση των γιατρών στην Εντατική Θεραπεία για 
δύο (2) χρόνια. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

III. Η Απόφαση αυτή να δημοσιευτεί στην Εφημερίδα 
της Κυβερνήσεως. 

Αθήνα, 30 Ιουλίου 2001 

Ο ΥΦΥΠΟΥΡΓΟΣ 

Δ. ΘΑΝΟΣ 
-♦- 

Αριθ. 5543 (7) 

Συμπλήρωση της 6469/24.4.2000 απόφασης Γεν. Γραμ- 
ματέως Περιφέρειας Ιονιων Νησιών. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1) Τις διατάξειςτου Ν. 2503/1997. 

2) Τις διατάξειςτου άρθρου 2παρ. 3του Ν. 2685/99 «Κά¬ 
λυψη δαπανών μετακινούμενων υπαλλήλων εντός και 
εκτός Επικράτειας και άλλες διατάξεις». 

3) Τις όμοιες του άρθρου 25 παρ. 6του Ν. 2738/99 με τις 
οποίες συμπληρώθηκαν οι διατάξεις του ανωτέρω άρ¬ 
θρου. 

4) Την αριθμ. 6469/24.4.2000 απόφαση μας «Καθορι¬ 
σμός ανωτάτου ορίου επιτρεπομένων ημερών κίνησης 
εκτός έδρας Υπαλλήλων που υπηρετούν στις Νομαρχια¬ 
κές Αυτ/σεις Λευκάδος και Ζακύνθου», όπως τροποποιή¬ 
θηκε μεταγενέστερα. 

5) Το αριθμ. 2936/27.6.2001 έγγραφο της Νομαρχιακής 
Αυτ/σης Ζακύνθου με το οποίο ζητούν τη συμπλήρωση 
της ανωτέρω απόφασης. 

6 ) Τις ανάγκες των υπηρεσιών της Νομαρχιακής 
Αυτ/σης Ζακύνθου, αποφασίζουμε: 

Συμπληρώνουμε την αριθ. 6469/24.4.2000 απόφαση 
μας και καθορίζουμε ανώτατο όριο επιτρεπόμενων ημε¬ 
ρών κίνησης εκτός έδρας για τους υπαλλήλους της Νο¬ 
μαρχιακής Αυτ/σης Ζακύνθου ως εξής: 

Δ/Ν ΣΗ Υγείας Πρόνοιας 

ΔΕ τεχνικών (οδηγού αυτ/του) 120 ημέρες. 

Η δαπάνη που θα απαιτηθεί από την εφαρμογή της από¬ 
φαση μας αυτής θα βαρύνειτις πιστώσεις του προϋπολο¬ 
γισμού της Νομαρχιακής Αυτ/σης Ζακύνθου. 

Κατά λοιπά ισχύει ως έχει η ανωτέρω απόφασή μας. 

Η παρούσα να δημοσιευτεί στην Εφημερίδα της Κυβερ¬ 
νήσεως. 

Κέρκυρα, 30 Ιουλίου 2001 

Η Γενική Γραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 

ΕΘΝΙΚΟ ΤΥΠΟΓΡΑΦΕΙΟ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888 / 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 

Τεύχος 

Α' 

Β' 

Δ' 

Α.Ε. - Ε.Π.Ε. (μηνιαίο) 

Α', Β', Δ' (τριμηνιαίο) 

Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 

Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΔΡΧ. 

ευπο 

60.000 

176,08 

70.000 

205,43 

50.000 

146,74 

20.000 

58,69 

30.000 

88,04 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙειτιβί 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

θυΐΌ 

δρχ- 

ΘΙΙΙΌ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβτηΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























